નવી દિલ્હી: દિલ્હીમાં પ્રદૂષણના વધી ગયેલા પ્રમાણને ધ્યાનમાં લઈને મુખ્યમંત્રી અરવિંદ કેજરીવાલે આજે તાકિદની બેઠક બોલાવી હતી. પ્રદૂષણને ઘટાડવા માટે બેઠકમા દિલ્હી સરકારે ઘણાં પ્રસ્તાવો રજૂ કર્યા હતા. દિલ્હીમાં રહેવું ગેસ ચેમ્બરમાં રહેવા જેવું છે તેવી દિલ્હી હાઈકોર્ટે કરેલી ટીકાના એક દિવસ બાદ કેજરીવાલ સરકારે આવતા વર્ષે ૧લી જાન્યુઆરીથી રસ્તાઓ પર એકી અને બેકી સંખ્યાના રજિસ્ટ્રેશન નંબર ધરાવતા વાહનોને આંતરા દિવસે ચલાવવાની મંજૂરી આપવાનો નિર્ણય લીધો હતો.